EL

(...PICT...)|ΕΥΡΩΠΑΪΚΗ ΕΠΙΤΡΟΠΗ|

Βρυξέλλες, 11.2.2011

SEC(2011) 170 τελικό

ΣΥΣΤΑΣΗ ΤΗΣ ΕΠΙΤΡΟΠΗΣ ΠΡΟΣ ΤΟ ΣΥΜΒΟΥΛΙΟ

με την οποία εξουσιοδοτείται η Επιτροπή να αρχίσει διαπραγματεύσεις εξ ονόματος της Ευρωπαϊκής Ένωσης για την ανανέωση του πρωτοκόλλου της συμφωνίας αλιευτικής σύμπραξης με το Βασίλειο του Μαρόκου

ΣΥΣΤΑΣΗ ΤΗΣ ΕΠΙΤΡΟΠΗΣ ΠΡΟΣ ΤΟ ΣΥΜΒΟΥΛΙΟ

με την οποία εξουσιοδοτείται η Επιτροπή να αρχίσει διαπραγματεύσεις εξ ονόματος της Ευρωπαϊκής Ένωσης για την ανανέωση του πρωτοκόλλου της συμφωνίας αλιευτικής σύμπραξης με το Βασίλειο του Μαρόκου

1. ΑΙΤΙΟΛΟΓΙΚΗ ΕΚΘΕΣΗ

Η Ευρωπαϊκή Ένωση και το Βασίλειο του Μαρόκου συνήψαν συμφωνία αλιευτικής σύμπραξης και το σχετικό πρωτόκολλο, η οποία εγκρίθηκε στις 22 Μαΐου 2006 ΕΕ L 141 της 29ης Μαΐου 2006, σ. 1. και τέθηκε σε ισχύ στις 28 Φεβρουαρίου 2007. Η ισχύς του πρωτοκόλλου, με το οποίο παρέχονται αλιευτικές δυνατότητες στα σκάφη της ΕΕ και καθορίζεται η χρηματική αντιπαροχή, λήγει στις 27 Φεβρουαρίου 2011.[1]

ΕΕ L 141 της 29ης Μαΐου 2006, σ. 1.

Η εφαρμογή της ισχύουσας συμφωνίας εκτείνεται σε ύδατα νοτίως των 27° 40' Β. Βάσει της ιδιαιτερότητας της εν λόγω ζώνης σύμφωνα με το διεθνές δίκαιο και των νομικών προϋποθέσεων υπό τις οποίες η ΕΕ συνήψε με το Μαρόκο διμερή συμφωνία που περιλαμβάνει αυτή τη ζώνη, η Επιτροπή ζήτησε επανειλημμένα από το Μαρόκο, κατά τη διάρκεια του 2010, να παράσχει εκτίμηση σχετικά με τα οφέλη της παρούσας συμφωνίας για τον τοπικό πληθυσμό. Το Μαρόκο απήντησε στο αίτημα αυτό στις 13 Δεκεμβρίου. Ενώ θα συνεχίζεται η εκτίμηση της κατάστασης επί της βάσης αυτής, προτείνεται η ανανέωση του ισχύοντος πρωτοκόλλου για περίοδο ενός έτους, ώστε να δοθεί ο χρόνος να ολοκληρωθούν οι διαπραγματεύσεις για την αναθεώρηση του πρωτοκόλλου με τις κατάλληλες εγγυήσεις, χωρίς να διακοπούν εν τω μεταξύ οι αλιευτικές δραστηριότητες. Το Συμβούλιο καλείται να εγκρίνει τις οδηγίες διαπραγμάτευσης που επισυνάπτονται στην παρούσα σύσταση.

2. ΣΥΣΤΑΣΗ

Με βάση τα ανωτέρω, η Επιτροπή συνιστά:

– την εξουσιοδότηση της Επιτροπής από το Συμβούλιο για την έναρξη και τη διεξαγωγή διαπραγματεύσεων με στόχο την ανανέωση του πρωτοκόλλου στο πλαίσιο της συμφωνίας αλιευτικής σύμπραξης με το Βασίλειο του Μαρόκου,

– τον περιορισμό της ανανέωσης σε ένα έτος,

– τον ορισμό της Επιτροπής ως διαπραγματευτή επί του θέματος αυτού για λογαριασμό της Ένωσης,

– τη διεξαγωγή των εν λόγω διαπραγματεύσεων από την Επιτροπή σε διαβούλευση με την ειδική επιτροπή, σύμφωνα με τις διατάξεις της συνθήκης για τη λειτουργία της Ευρωπαϊκής Ένωσης,

– την έγκριση από το Συμβούλιο των οδηγιών διαπραγμάτευσης που επισυνάπτονται στην παρούσα σύσταση .

ΠΑΡΑΡΤΗΜΑ

Οδηγίες διαπραγμάτευσης

– Στόχος των διαπραγματεύσεων είναι η ανανέωση του πρωτοκόλλου στο πλαίσιο της συμφωνίας αλιευτικής σύμπραξης μεταξύ της Ευρωπαϊκής Ένωσης και του Βασιλείου του Μαρόκου, σύμφωνα με τα συμπεράσματα του Συμβουλίου της 15ης Ιουλίου 2004 σχετικά με τις συμφωνίες αλιευτικής σύμπραξης βάσει της ανακοίνωσης της Επιτροπής της 23ης Δεκεμβρίου 2002.

– Φιλοδοξώντας να εξασφαλιστεί η προώθηση της βιώσιμης και υπεύθυνης αλιείας, η Επιτροπή θα επιδιώξει κατά τις διαπραγματεύσεις τους εξής στόχους:

– Ανανέωση του ισχύοντος πρωτοκόλλου για περίοδο ενός έτους, αναγκαία για την θέσπιση νέου νομικού πλαισίου που θα διέπει τις σχέσεις ΕΕ-Μαρόκου στον τομέα της αλιείας, υπό τις ακόλουθες προϋποθέσεις:

– προσαρμογή των αλιευτικών δυνατοτήτων σύμφωνα με τις βέλτιστες διαθέσιμες επιστημονικές γνωμοδοτήσεις,

– τακτική υποβολή εκθέσεων για την εφαρμογή της τομεακής πολιτικής, βάσει κοινώς συμφωνημένων δεικτών, περιλαμβανομένου του περιφερειακού αντίκτυπου του πρωτοκόλλου.

[1] ΕΕ L 141 της 29ης Μαΐου 2006, σ. 1.